Rijeka, 25. kolovoza 2020.g.

**OBJAVA ZA MEDIJE**

**PRODULJEN NAGRADNI NATJEČAJ ZA NAJBOLJU KRATKU PRIČU - FEKP19**

**Rijeka 2020 – Europska prijestolnica kulture, Gradska knjižnica Rijeka i Festival europske kratke priče (FEKP) obavještavaju djecu i mlade do 19 godina starosti, kako je produljen nagradni natječaj za kratku priču – FEKP19, namijenjen učenicima osnovnih i srednjih škola. Natječaj je produljen do 10. rujna 2020.g. u ponoć.**

Podsjećamo, **tema ovogodišnjeg FEKP19 natječaja su** “**Vizije budućnosti**”, a cilj je prikupiti **misli, snove, nadanja i fantazije djece i mladih, u formi kratkih priča, neodređenih žanrom.**Od mladih autora se želi doznati, primjerice, kako po njima izgleda budućnost i što nam ta budućnost poručuje ili pak kako u budućnost izgleda njihov život, kvart ili ulica, odnosi s prijateljima, ljubav i rad, svijet u cjelini. Žive li u harmoniji s prirodom i jedni s drugima ili ih muče krize i ratovi? Tko su heroji, a tko novi anti-heroji?

Na natječaj se mogu prijaviti spisateljice i pisci koji pišu na **BHS-u (jezicima regije)** i to s prethodno **neobjavljenim pričama**, s time da svaki autor može prijaviti najviše tri priče.   
**Priče trebaju biti napisane na računalu, a šalju se isključivo na e-mail adresu contest@europeanshortstory.org**, uz obaveznu naznaku – za FEKP19.   
**Svi uvjeti natječaja objavljeni su na web stranici** [**rijeka2020.eu**](https://rijeka2020.eu/fekp19-natjecaj-za-kratku-pricu-za-mlade-autore-i-autorice/).

**Deset priča koje ulaze u uži izbor za nagrade bit će objavljene** **u nedjelju, 27. rujna** **2020.g. na web stranici** [**Festivala europske kratke priče**](https://europeanshortstory.org/), **a nagradu će osvojiti tri najbolje priče**, **koje će se u sklopu festivala pročitati u utorak, 6. listopada** **2020.g. u Rijeci** **te objaviti na web stranici** **Rijeke 2020 – Europske prijestolnice kulture i portalu Gradske knjižnice Rijeka**.   
**Nagrađenim** **autorima osiguran je dolazak u Rijeku, na svečano proglašenje najboljih priča, a** očekuju ih i **bogati poklon paketi** iznenađenja Europske prijestolnice kulture.

Priče ocjenjuje stručni žiri, u sastavu: pisac i novinar **Davor Mandić**, spisateljica **Dunja Matić**, profesorica **Helena de Karina**, novinar i pisac **Srđan Sandić** te pjesnikinja **Monika Herceg**.

Festival europske kratke priče jedno je od središnjih književnih događanja u Hrvatskoj, koje će se u Rijeci i Zagrebu održavati od 4. do 9. listopada 2020.g.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42